
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 1. marta rīkojumā Nr. 143 "Par Kultūrpolitikas pamatnostādnēm 2022.–2027. gadam "Kultūrvalsts""" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Projekts sagatavots, pamatojoties uz Ministru prezidenta 2026. gada 11. jūnija rezolūcijā Nr. 2026-1.1.1./32-32 visām ministrijām, Korupcijas novēršanas un apkarošanas birojam un Valsts kancelejai doto uzdevumu izvērtēt un aktualizēt savā kompetencē esošos kontroles uzdevumus, turpināt to kontroles uzdevumu izpildi, kuri nav zaudējuši aktualitāti, attiecas uz Deklarācijā par Andra Kulberga vadītā Ministru kabineta iecerēto darbību noteikto vai ir sagatavoti likumā doto uzdevumu izpildei, un par aktualitāti zaudējušiem kontroles uzdevumiem sagatavot attiecīgus tiesību aktu projektus un iesniegt tos izskatīšanai Ministru kabinetā.
1.2. Mērķis
Mērķa apraksts
Projekts paredz grozīt Ministru kabineta 2022. gada 1. marta rīkojumu Nr. 143 "Par Kultūrpolitikas pamatnostādnēm 2022.–2027. gadam "Kultūrvalsts"" (turpmāk – MK rīkojums Nr. 143 ), lai aktualizētu MK rīkojuma Nr. 143 5. punktā Kultūras ministrijai dotos uzdevumus, kā arī tehniski precizētu Viedās administrācijas un reģionālās attīstības ministrijas nosaukumu MK rīkojuma Nr. 143 2. punktā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK rīkojuma Nr. 143 2. punkts nosaka Kultūras ministriju par atbildīgo institūciju Kultūrpolitikas pamatnostādņu 2022.–2027. gadam "Kultūrvalsts"" (apstiprinātas ar MK rīkojumu Nr. 143) (turpmāk – pamatnostādnes) īstenošanā, bet Ārlietu ministriju, Ekonomikas ministriju, Finanšu ministriju, Izglītības un zinātnes ministriju, Labklājības ministriju, Veselības ministriju un Vides aizsardzības un reģionālās attīstības ministriju – par līdzatbildīgajām institūcijām.

MK rīkojuma Nr. 143 5. punkts nosaka Kultūras ministrijai uzdevumu sagatavot un kultūras ministram iesniegt noteiktā kārtībā Ministru kabinetā ar pamatnostādņu īstenošanu saistītus attīstības plānošanas dokumentus un starpposma novērtējumu, un konkrēti:
1) sešu mēnešu laikā pēc pamatnostādņu apstiprināšanas Ministru kabinetā – pamatnostādņu īstenošanas plānu 2022.–2024. gadam (MK rīkojuma Nr. 143 5.1. apakšpunkts);
2) līdz 2024. gada 1. maijam – pamatnostādņu īstenošanas starpposma novērtējumu (MK rīkojuma Nr. 143 5.2. apakšpunkts);
3) līdz 2024. gada 1. jūlijam – pamatnostādņu īstenošanas plānu 2025.–2027. gadam (MK rīkojuma Nr. 143 5.3. apakšpunkts).
Problēmas un risinājumi
Problēmas apraksts
MK rīkojuma Nr. 143 2. punktā kā līdzatbildīgā institūcija pamatnostādņu īstenošanā minēta Vides aizsardzības un reģionālās attīstības ministrija. Ministru kabineta 2024. gada 7. jūnija rīkojuma Nr. 466 "Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju" 3. punkts nosaka, ka ar 2024. gada 1. jūliju Vides aizsardzības un reģionālās attīstības ministrijas nosaukums ir Viedās administrācijas un reģionālās attīstības ministrija. Ņemot vērā minēto, nepieciešams atbilstoši precizēt MK rīkojuma Nr. 143 2. punktu.

MK rīkojuma Nr. 143 5.1. apakšpunkts nosaka uzdevumu Kultūras ministrijai sagatavot un kultūras ministram sešu mēnešu laikā pēc pamatnostādņu apstiprināšanas iesniegt noteiktā kārtībā Ministru kabinetā pamatnostādņu īstenošanas plānu 2022.–2024. gadam. Ņemot vērā, ka 2022. gadā kultūras nozarei tika plānots veikt darbus ierastajā režīmā un apjomā pēc Covid-19 pandēmijas, izaicinājumus nozarei radīja ģeopolitiskās situācijas izmaiņas pēc 2022. gada 24. februāra Krievijas iebrukuma Ukrainā. Ievērojot to, ka situācijas ietekmē trūka stabilas finansējuma prognozes nākamajiem trīs gadiem, kas neļāva sagatavot plānam nepieciešamo informāciju par ietekmi uz valsts un pašvaldību budžetu, pamatnostādņu īstenošanas plāns 2022.–2024. gadam noteiktajā termiņā netika sagatavots. Ņemot vērā, ka plānošanas periods ir noslēdzies, MK rīkojuma Nr. 143 5.1. apakšpunktā Kultūras ministrijai dotais uzdevums ir zaudējis aktualitāti.

MK rīkojuma Nr. 143 5.2. apakšpunkts nosaka uzdevumu Kultūras ministrijai sagatavot un kultūras ministram līdz 2024. gada 1. maijam iesniegt noteiktā kārtībā Ministru kabinetā pamatnostādņu īstenošanas starpposma ietekmes novērtējumu. Lai noskaidrotu neatkarīgu viedokli pamatnostādņu īstenošanas procesā, Kultūras ministrija piesaistīja Latvijas Kultūras akadēmiju, kas Kultūras ministrijas uzdevumā no 2025. gada 24. februāra līdz 2025. gada 30. jūnijam veica starpposma ietekmes izvērtējumu "Kultūrpolitikas pamatnostādņu 2022.–2027. gadam "Kultūrvalsts" īstenošanas starpposma novērtējums" (turpmāk – Izvērtējums) par laikposmu no 2022. līdz 2024. gadam. Izvērtējuma veikšana tika pārcelta uz 2025. gada pirmo pusi, lai analīzē varētu iekļaut plānošanas dokumenta ieviešanas pirmo trīs gadu rezultātus, proti, datus par 2022., 2023. un 2024. gada rezultātu izpildi. Pamatnostādnēs rezultatīvo rādītāju starpposma mērķa vērtības noteiktas par 2024. gadu, kas arī pamato Izvērtējuma veikšanas pārcelšanu uz 2025. gadu. Izvērtējums tika publiskots 2025. gada 25. novembrī.[1] Ņemot vērā, ka pamatnostādņu īstenošanas starpposma ietekmes novērtējuma sagatavošanai vajadzēja veikt Izvērtējumu, lai iegūtu visaptverošus datus par kultūrpolitikas ieviešanu, nepieciešams pagarināt MK rīkojuma Nr. 143. 5.2. apakšpunktā Kultūras ministrijai dotā uzdevuma izpildes termiņu līdz 2026. gada 15. septembrim.

MK rīkojuma Nr. 143 5.3. apakšpunkts nosaka uzdevumu Kultūras ministrijai sagatavot un kultūras ministram līdz 2024. gada 1. jūlijam iesniegt noteiktā kārtībā Ministru kabinetā pamatnostādņu īstenošanas plānu 2025.–2027. gadam. Pamatnostādņu īstenošanas plānu 2025.–2027. gadam noteiktajā termiņā nebija iespējams sagatavot, jo termiņa ietvaros nebija pieejamas stabilas prognozes finansējumam, kas ļautu sasniegt pamatnostādnēs uzstādītos mērķus vai arī sagatavot nepieciešamo informāciju par ietekmi uz valsts un pašvaldību budžetu. Ņemot vērā minēto, nepieciešams aktualizēt MK rīkojuma Nr. 143 5.3. apakšpunktā noteikto pamatnostādņu īstenošanas plāna periodu 2026.–2027. gadam un pagarināt Kultūras ministrijai dotā uzdevuma izpildes termiņu līdz 2026. gada 30. septembrim.

[1] Pieejams Pētījumu un publikāciju datu bāzē: https://ppdb.mk.gov.lv/database/kulturpolitikas-pamatnostadnu-2022-2027-gadam-kulturvalsts-istenosanas-starpposma-novertejums/
Risinājuma apraksts
Projekts paredz grozīt MK rīkojuma Nr. 143 2. punktu, tehniski precizējot Viedās administrācijas un reģionālās attīstības ministrijas nosaukumu.

Papildus Projekts paredz aktualizēt MK rīkojuma Nr. 143 5. punktā Kultūras ministrijai dotos uzdevumus, un konkrēti:
1) svītrot MK rīkojuma Nr. 143 5.1. apakšpunktu, jo tajā dotais uzdevums ir zaudējis aktualitāti;
2) pagarināt MK rīkojuma Nr. 143 5.2 apakšpunktā dotā uzdevuma izpildes termiņu līdz 2026. gada 15. septembrim;
3) aktualizēt MK rīkojuma Nr. 143 5.3. apakšpunktā noteikto pamatnostādņu īstenošanas plāna periodu 2026.–2027. gadam un pagarināt dotā uzdevuma izpildes termiņu līdz 2026. gada 30. septembrim.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Projekts tiešā veidā neskar sabiedrības intereses, jo paredz tehniski precizēt Viedās administrācijas un reģionālās attīstības ministrijas nosaukumu MK rīkojuma Nr. 143 2. punktā, kā arī aktualizēt MK rīkojuma Nr. 143 5. punktā Kultūras ministrijai dotos uzdevumus.

6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Kultūras ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

